Nemcsak Észak-Koreában sírnak a Kedves Vezető után
Háromnapos nemzeti gyászt hirdettek keddtől Kubában Kim Dzsongil észak-koreai vezető halála miatt.
Az intézkedés szerint - amelyet helyi idő szerint hétfőn olvastak be az állami tv-ben - csütörtökig félárbocra eresztik a nemzeti lobogót a középületeken. A karibi szigetország és a sztálinista kelet-ázsiai ország 1960-ban létesített egymással diplomáciai kapcsolatot. A hidegháború vége óta Észak-Korea Kuba kevés szövetségesének egyike. 

A hazájában csak "Kedves Vezetőként" emlegetett Kim Dzsongil szombaton hunyt el. Helyét minden bizonnyal legkisebb fia, Kim Dzsong Un foglalja majd el. A latin-amerikai országok közül a baloldali vezetésű Venezuela és Nicaragua részvétet nyilvánított Phenjannak a haláleset miatt.
Kim Dzsongil Észak-Korea gyásznap Kuba